wickkiey/tamil-wikipedia-markdown huggingface dataset:
# விக்கிப்பீடியா:முதற்பக்கக் கட்டுரைகள்/மே 7, 2023

<div id="mp-tfa-img">  

</div>  
**குனாக்சா சமர்** என்பது கிமு 401 கோடையின் பிற்பகுதியில் பாரசீக மன்னர் இரண்டாம் அர்தசெராக்சஸ் மற்றும் அவரது தம்பி இளைய சைரஸ் ஆகியோருக்கு இடையே அகாமனிசிய சிம்மாசனத்தைக் கைப்பற்ற நடந்த சமராகும். சைரசின் கிளர்ச்சியால் நடந்த இந்த பெரும் போரானது பாபிலோனுக்கு வடக்கே 70 கிமீ, தொலைவில் யூப்ரடீசின் இடது கரையில் உள்ள குனாக்சா என்ற இடத்தில் நடந்தது. இந்தப் போரின் முதன்மை சான்றாக இப்போரில் கலந்துகொண்ட கிரேக்க வீரர் செனபோன் எழுதிய நூல் உள்ளது. **மேலும்...**  
---
<div id="mp-tfa-img">  

</div>  
**மகாஜனபாதங்கள்** என்பவை பண்டைக்கால இந்தியாவில் நிலைத்திருந்த 16 இராச்சியங்கள் அல்லது சிலவர் ஆட்சிக் குடியரசுகள் ஆகும். இவை இரண்டாம் நகரமயமாக்கல் காலத்தின் போது கி. மு. 6ஆம் நூற்றாண்டு முதல் கி. மு. 4ஆம் நூற்றாண்டு வரை நிலைத்திருந்தன. கி. மு. 6 முதல் 5 ஆம் நூற்றாண்டு வரையிலான காலமானது ஆரம்ப கால இந்திய வரலாற்றில் ஒரு முக்கியமான திருப்பு முனையாகப் பெரும்பாலும் கருதப்படுகிறது. சிந்துவெளி நாகரிகத்தின் வீழ்ச்சிக்குப் பிறகு இக்காலத்தின் போது இந்தியாவின் முதல் பெரும் நகரங்கள் தோன்றின. சமண இயக்கங்களின் (பௌத்தம் மற்றும் சைனம் உள்ளிட்ட) வளர்ச்சியின் காலமாகவும் இது திகழ்ந்தது.**மேலும்...**
# இந்தியத் தேர்தல்கள் 2025

**இந்தியாவில் 2025 தேர்தல்களில்** மாநிலங்களவை மற்றும் 1 மாநிலம் மற்றும் 1 ஒன்றியப் பகுதி சட்டப் பேரவைகளின் தேர்தல்கள் அடங்கும் என்று எதிர்பார்க்கப்படுகிறது.  

## சட்டப் பேரவைத் தேர்தல்கள்
| - | பிப்ரவரி 2025* | தில்லி | ஆம் ஆத்மி கட்சி | அரவிந்த் கெஜ்ரிவால் | ''முடிவு
செய்ய
வேண்டும்'' |
| --- | --- | --- | --- | --- | --- |
| அக்டோபர் / நவம்பர் 2025* | பீகார் | பாரதிய ஜனதா கட்சி | நிதிஷ் குமார் | ''முடிவு
செய்ய
வேண்டும்'' |  |
| ஐக்கிய ஜனதா தளம் | } |  |  |  |  |
சட்டசபை பதவிக்காலத்திற்கான தற்காலிக அட்டவணை  

## மேலும் பார்க்கவும்
- இந்தியத் தேர்தல்கள் 2024
- மாநிலங்களவைத் தேர்தல்கள் 2025
- இந்தியத் தேர்தல்கள் 2026
# இந்தியத் தேர்தல்கள் 2026

**இந்தியாவில் 2026 தேர்தல்கள்** மாநிலங்களவை மற்றும் 4 மாநிலங்கள் மற்றும் 1 ஒன்றியப் பகுதி சட்டப் பேரவைகளின் தேர்தல்களை உள்ளடக்கும் என்று எதிர்பார்க்கப்படுகிறது.  

## சட்டப் பேரவைத் தேர்தல்கள்
ஆதாரங்கள்:  
| - | மார்ச்/ஏப்ரல் 2026* | அசாம் | பாரதிய ஜனதா கட்சி | ஹிமாந்த பிஸ்வாஸ் சர்மா | ''முடிவு
செய்ய
வேண்டும்'' |
| --- | --- | --- | --- | --- | --- |
| அசாம் கண பரிசத் |  |  |  |  |  |
| ஐக்கிய மக்கள் கட்சி லிபரல் |  |  |  |  |  |
| மார்ச்/ஏப்ரல் 2026* | மேற்கு வங்காளம் | அகில இந்திய திரிணாமுல் காங்கிரசு | மம்தா பானர்ஜி | ''முடிவு
செய்ய
வேண்டும்'' |  |
| ஏப்ரல்/மே 2026* | தமிழ்நாடு | திராவிட முன்னேற்றக் கழகம் | மு. க. இசுடாலின் | ''முடிவு
செய்ய
வேண்டும்'' |  |
| இந்திய தேசிய காங்கிரசு |  |  |  |  |  |
| விடுதலைச் சிறுத்தைகள் கட்சி |  |  |  |  |  |
| இந்தியப் பொதுவுடைமைக் கட்சி |  |  |  |  |  |
| இந்தியப் பொதுவுடமைக் கட்சி (மார்க்சிஸ்ட்) |  |  |  |  |  |
| ஏப்ரல் 2026* | புதுச்சேரி | அகில இந்திய நமது ராஜ்ஜியம் காங்கிரஸ் | ந. ரங்கசாமி | ''முடிவு
செய்ய
வேண்டும்'' |  |
| பாரதிய ஜனதா கட்சி |  |  |  |  |  |
| மே 2026* | கேரளா | இடதுசாரி ஜனநாயக முன்னணி | பிணறாயி விஜயன் | ''முடிவு
செய்ய
வேண்டும்'' | } |
சட்டப் பேரவை பதவிக்காலத்திற்கான தற்காலிக அட்டவணை
# உம்பாடியு

**உம்பாடியு** (*Umbadiyu*) அல்லது **உபத்யு** (*Ubadyu*) என்பது தெற்கு குஜராத் மாநிலம், நவ்சாரி, சூரத் மற்றும் வல்சாடு மாவட்டத்தில் தயாரிக்கப்படும் ஒரு உணவு ஆகும்.  

இருப்பினும், இந்த உணவு வல்சாடு மாவட்ட கிராமப்புறங்களில் அல்லது தேசிய நெடுஞ்சாலை எண் 48 டுங்ரி முதல் உமர்கம் பகுதி வரை தயாரிக்கப்படுகிறது. மேலும் தாத்ரா & நகர் ஹவேலி மற்றும் தாமன் & தியூ யூனியன் பிரதேசத்திலும் காணப்படுகிறது.  
இந்த உணவு பெரும்பாலும் குளிர்காலத்தில் உண்ணப்படுகிறது.  

## உணவின் பொதுவான பொருட்கள்
- உருளைக்கிழங்கு
- பச்சை அவரை
- செவ்வள்ளிக் கொடி
- வற்றாளை
- குப்பைமேனி என்ற தொட்டால் எரிச்சலூட்டுகிற ஒருவகை செடி
- கம்போய் என்ற புதரில் இருந்து கிடைக்கும் கருப்பு தேன் மணம்

மண்ணின் தன்மைக்கு தனித்துவமான உணவு ஆகும். வட்டமான மண் பானையில் செய்யப்பட்ட உணவு தலைகீழாக நெருப்பில் போடப்படுகிறது.  

புகைபிடிக்கும் சுவையால் இந்த உணவு 'குசராத்தி பார்பெக்யூ' என்று அழைக்கப்படுகிறது. இந்த உணவு பெரும்பாலும் பச்சை மிளகாய் சட்னி மற்றும் தயிர் சேர்த்த பானத்துடன் பரிமாறப்படுகிறது.  

பிரபல இந்தி தொலைக்காட்சி நிகழ்ச்சியான தாரக் மேத்தாவின் கா உல்டா சசுமா இந்த உணவை ஒருமுறை நிகழ்ச்சியில் குறிப்பிட்டது. உம்பாடியு புருன்சிற்கு ஜெதலால் இந்நிகழ்ச்சிக்கு ஏற்பாடு செய்தார்.  

## மேலும் பார்க்க
- இந்திய உணவுமுறை
# தெளூர் குலுங்



**தெளூர் குலுங்** (*Telur gulung*) என்பது ஒரு பாரம்பரிய இந்தோனேசிய நாட்டு உணவாகும். ஒரு முட்டையை வறுத்து, பின்னர் பொதுவாக மூங்கிலால் செய்யப்பட்ட ஒரு சூலைப் பயன்படுத்தி உருட்டுவார்கள். இந்த உணவை அடிக்கடி பள்ளிகளுக்கு முன்பாக தெருவோர வியாபாரிகள் பரிமாறி விற்கின்றனர். தெலுர் குலுங் ஒரு பழம்பெரும் சிற்றுண்டியாகும். ஏனெனில் இது 1990 ஆம் ஆண்டில் இருந்து விற்கப்பட்டு வருகிறது.
# கிசுடோடோ

**கிசுடோடோ** (*Gizdodo*) என்பது சிசார்ட் எனப்படும் விலங்கின் இரைப்பையின் ஒரு பகுதி மற்றும் வாழைப்பழம் ஆகியவற்றால் செய்யப்படும் ஒரு உணவாகும். மேலும் வீட்டில் அல்லது சில பண்டிகை கொண்டாட்டங்களில் சாப்பிடப்படும் ஒரு சுவையான உணவாகும்.  

## கண்ணோட்டம்
வாழைப்பழம், கோழி இறைச்சி, மசாலா, வெங்காயம், பெல் மிளகு மற்றும் ரோடோ எனப்படும் ஹபெனெரோ மிளகு ஆகியவற்றைப் பயன்படுத்தி இந்த கலவை தயாரிக்கப்படுகிறது. மஞ்சள் முள்ளங்கி கூட சேர்க்கலாம்.  

வாழைப்பழம் மற்றும் கீரை தனித்தனியாக ஒரு வாணலியில் வறுக்கப்படுகிறது. பின்னர் மீதமுள்ள பொருட்களிலிருந்து (நறுக்கப்பட்ட வெங்காயம், துண்டுகளாக்கப்பட்ட மிளகு, மசாலா, மேகி க்யூப்சு, உப்பு போன்றவை) சாசில் இரண்டும் சேர்க்கப்படுகின்றன. கிசுடோடோவை தனியாக பரிமாறலாம். அரிசி அல்லது ச்பாகெட்டி எனப்படும் நூடுல்சு உடன் சாப்பிடலாம்.
# ஆவி வழிபாடு

**ஆவி வழிபாடு** என்பது மிகத் தொன்மையான வழிபாடுகளில் ஒன்றாகும். நோய்கள், தடைகள் போன்றவற்றுக்கு இறந்தவர்களின் ஆவியும் காரணமென ஆதிகுடிகள் நம்பினார்கள். அதனால் இறந்தோரின் ஆவியை திருப்திபடுத்த வழிபாடு முறையை வகுத்தனர். வைதீக இந்து சமயத்தில் நீத்தார் வழிபாடு போல நாட்டார் வழிபாடுகளில் ஆவி வழிபாடு எண்ணற்ற சடங்குகளோடு உள்ளது.  

இறந்தோர் நினைவுகள் குடும்பத்திலுள்ளோர், சமூகத்திலுள்ளோரை பயம் கொள்ள செய்கின்றன. அதனால் மக்கள் ஆவிகளை வழிபட தொடங்கினார்கள்.  

## வழிபாடு
ஆவி வழிபாட்டினைக் காணிக்காரர்கள் சாவு என்றழைக்கின்றனர். யானை, புலி. பாம்பு போன்றவற்றால் கொல்லப்பட்டவர்களின் ஆவிகளை முறையே ஆனைச்சாவு, புலிச்சாவு, பாம்புச் சாவு என்று அழைக்கின்றனர். முதுமையால் இறந்தவர்களின் ஆவி முதுச்சாவு என்று அழைக்கப்படுகின்றது.  

## நடுகற்கள்
தொட்டியம் நாயக்கர் போன்ற மக்கள் குழுவினர் இறந்தோர்களுக்காக நடுகல் வைத்து வழிபடுகின்ற வழக்கம் கொண்டிருக்கிறார்கள். இவ்வினத்தில் ஆண்-பெண் இருபாலருக்கும் நடுகல் வழிபாடு உண்டு. குழந்தைகளுக்குக் கிடையாது. அதாவது குழந்தைகளுக்குப் பால் பற்கள் விழாமல் இருந்தால் நடுகல் இல்லை. பல்விழுந்த பருவத்து குழந்தைகளுக்கு நடுகல் வழிபாடு உண்டு.  

அதேபோல ஊர் பஞ்சாயத்தால் ஒதுக்கி வைக்கப்பட்டு இறந்து போனவர்களுக்கு நடுகல் வழிபாடு கிடையாது. தற்கொலை செய்து கொண்டவர்களுக்கும் நடுகல் வழிபாடு இல்லை.  

## இறந்தோர் வழிபாடு
தமிழகமெங்கும் தங்கள் குடும்பத்தில் இறந்தோர்களை வழிபடும் வழக்கம் உள்ளது. இதுவும் ஆவி வழிபாடு முறை என்றாலும் தங்கள் குடும்பத்தை சேர்ந்தவர் இறந்ததால் வழிபடுவது ஒரு கடமையாக கருதி செய்கின்றனர்.  

### பட்டவன் வழிபாடு

இறந்த ஆணை பட்டவன் என்னும், இறந்த பெண்ணை பட்டச்சி என்றும் அழைக்கின்றனர்.  

பட்டவன் என்ற சொல்லை பட்டான் என்றும் வழங்குகின்றனர். புலியால் இறந்தவனை புலிகுத்தி பட்டான் என்றும், பன்றியால் இறந்தவனை பன்றிக் குத்தி பட்டான் என்றும் அழைக்கின்றனர். இந்த வகை நடுகற்களில் புலியை கொல்வதைப் போலவும், பன்றியைக் கொல்வதைப் போலவும் மனித உருவை செதுக்கியுள்ளனர்.  

- புலிக் குத்தி பட்டான்
- பன்றிக் குத்தி பட்டான்
- முயல் குத்தி பட்டான்
- யானைக்குத்தி பட்டான்
- பாம்புகடித்துப் பட்டான்

## முத்தன் முத்தி வழிபாடு
பழங்குடிகளிடம் வயதாகி இறந்த ஆணை முத்தன் என்றும், வயதாகி இறந்த பெண்ணை முத்தி என்றும் வழிபடும் வழக்கமுள்ளது. ஒருவர் இறந்ததும் மூன்றாண்டுகள் கழிந்த பின் அவரது ஆவியைச் சாற்றுப் பாடல் பாடி தோற்றுவித்துக் கோயில் கட்டி வழிபாடு நடத்துகின்றனர். அதன் பின் ஐந்து அல்லது பத்து வருடங்களுக்கு ஒருமுறை இவ்வழிபாட்டினை நிகழ்த்துகின்றனர்  

## ஆதாரங்கள்
# கந்து குகூல்கு


**கந்து குகூல்கு** (*Kandu Kukulhu*) அல்லது சூரை கறி ஒரு பாரம்பரிய மாலத்தீவு உணவு ஆகும். சூரை எனப்படும் மீன் மற்றும் மசாலாப் பொருட்களுடன் உருட்டப்பட்டு தேங்காய் பாலில் சமைக்கப்படுகின்றது.  

## சொற்பிறப்பியல்
கந்து குகூல்கு என்பது "கடலின் கோழி" என்று மொழிபெயர்க்கப்பட்டுள்ளது.  

## தயாரிப்பு முறை
சூரை எனப்படும் மீன் கறிவேப்பிலையுடன் உருட்டப்பட்டு, தேங்காய் இலையின் துண்டுடன் ஒன்றாகக் கட்டப்படுகின்றன. கறி பொதுவாக ஒரே இரவில் தயாரிக்கப்படுகிறது. பின்னர் அரிசி அல்லது ரோசி எனப்படும் (பிளாட்பிரெட்) உடன் பரிமாறப்படுகிறது.
# பூர்வகுடிகள் பாதுகாப்பு மற்றும் அபின் விற்பனை கட்டுப்பாடு சட்டம் 1897

**பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் 1897** (Aboriginals Protection and Restriction of the Sale of Opium Act 1897), ஆத்திரேலியா நாட்டின் குயின்ஸ்லாந்து மாகாணச் சட்டமன்றத்தில் இயற்றப்பட்ட ஒரு சட்டமாகும்.  
இது ஆத்திரேலியத் தொல்குடிகள் வசிக்கும் இடங்கள் மற்றும் நடமாட்டத்தை கட்டுப்படுத்தவும், பழங்குடியினர் குடியிருப்புக்களையும் உருவாக்குவதற்காக இயற்றப்பட்டச் சட்டமாகும்.  

இச்சட்டத்தில் திருத்தங்கள் மற்றும் பல்வேறு மாற்றுச் சட்டங்கள் 20ஆம் நூற்றாண்டில் நிறைவேற்றப்பட்டது. ஆனால் பூர்வகுடி நிலச் சட்டம் 1991 மற்றும் டோரஸ் ஸ்ட்ரெய்ட் தீவுகள் சட்டம் 1991 ஆகியவை நிறைவேற்றப்படும் வரை, நிலம் மற்றும் பூர்வகுடி மக்கள் மீதான கட்டுப்பாடு தொடர்பான 1897 சட்டத்தின் முக்கிய அம்சங்கள் மாற்றப்படவில்லை.  

## பின்னணி
பத்தொன்பதாம் நூற்றாண்டின் பிற்பகுதியில், குயின்ஸ்லாந்தில் உள்ள பல ஆத்திரேலியத் தொல்குடிகள் தொற்றுநோய் பரவல், ஊட்டச்சத்து குறைபாடு மற்றும் அபின் பயன்பாடுகளால் பூர்வகுடி மக்கள் தொகை குறையும் நிலை ஏற்பட்டது. எனவே குயின்ஸ்லாந்து மாகாண அரசு 1897ஆம் ஆண்டில் பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் இயற்றியது.  
## இதனையும் காண்க
- ஆஸ்திரேலிய பூர்வீக குடிமக்கள் வாரம்
- திருடப்பட்ட தலைமுறைகள்
- தேசிய மன்னிப்பு நாள்
# தஞ்சோங் சிப்பாட்


**தஞ்சோங் சிப்பாட்** (மலாய்: *Tanjung Sepat*; ஆங்கிலம்: *Tanjung Sepat*; சீனம்: 丹绒士拔) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு நகரம். மலேசியாவில் கடல் வகை உணவுகளுக்கு மிகவும் புகழ்பெற்ற சுற்றுலா தளமாக விளங்குகிறது.  

மலேசியத் தலைநகர் கோலாலம்பூரில் இருந்து தென்கிழக்கே 96 கி.மீ.; கிள்ளான் நகரில் இருந்து தெற்கே 60 கி.மீ.; பந்திங் நகரில் இருந்து தெற்கே 50 கி.மீ. தொலைவில் உள்ளது. இதற்கு அருகில் கம்போங் குண்டாங் (*Kampung Kundang*) எனும் கிராமம் உள்ளது.  

## இடப் பெயர்

தஞ்சோங் சிப்பாட் என்பது ஆங்கிலத்தில் மீன் முனை என்று பொருள்படும். தஞ்சோங் (*Tanjung*) என்றால் நில முனை; சிப்பாட் (*Sepat*) என்றால் கௌராமி மீன் (*Trichogaster Trichopterus Three Spot Gourami*). சில ஆண்டுகளுக்கு முன்னர், மலாக்கா நீரிணையில் ஏற்பட்ட கடல் மாசுபாடு காரணமாக, மீன்பிடி தொழில் குறைந்து இருந்தது. ஆனால் இப்போது தீவிரமடைந்து வருகிறது.  

இந்தக் கடற்கரை நகரத்தின் சுற்றுப்புறப் பகுதிகளில் அதிக அளவு பன்றி வளர்ப்பு நடைபெறுகிறது. அதனால் சுற்றுச்சூழல் மாசு இது ஏற்படுகிறது என்று பல உள்ளூர்வாசிகள் நம்புகிறார்கள். கட்டுக்கடங்காமல் கடலில் கலக்கும் கழிவுகளால் துர்நாற்றம் மட்டுமின்றி, மீன்பிடி தொழிலில் ஈடுபடுவோருக்கும் சிரமம் ஏற்படுவதாகவும் அறியப்படுகிறது.  

## பொது
மீனுக்கு புகழ்பெற்ற நகரம்]]  
இந்த நகரம் சிலாங்கூர் மாநிலத்தின் தெற்குக் கடற்கரையில் மலாக்கா நீரிணையை எதிர்கொள்ளும் வகையில் அமைந்துள்ளது. அதன் உச்சக் கட்டத்தில், இந்த நகரம் 23,000-க்கும் அதிகமான மக்கள்தொகையைக் கொண்டிருந்தது.  

இளைய தலைமுறையினர் படிப்படியாக நகரங்களுக்கு வேலைக்காக இடம்பெயர்ந்ததால், சுமார் 10,000 கிராம மக்கள் மட்டுமே இங்கு இப்போது வசிக்கின்றனர். இருப்பினும், அவர்களில் 60% மக்கள் வெளியூர்வாசிகள். 55 வயதைத் தாண்டிய ஆயிரக்கணக்கான மக்கள் இங்கு வாழ்வதால், தஞ்சோங் சிப்பாட் நகரம் "நீண்ட ஆயுட்கால நகரம்" என்ற பட்டத்தையும் கொண்டுள்ளது.  

### கிராமப்புற சுற்றுலா தலம

தொடக்கக் காலத்தில், பெரும்பாலான கிராமவாசிகள் பன்றி வளர்ப்பவர்களாகவும்; மீன் வளர்ப்பவர்களாகவும் தொழில் புரிந்தனர். தற்போதைய தஞ்சோங் சிப்பாட் நகரம் கிராமப்புற சுற்றுலாத் தலமாக வளர்ந்துள்ளது. கிராமத்தில் உள்ள ஒரே சீனப் பள்ளியில் மாணவர்களின் எண்ணிக்கையும் ஆண்டுக்கு ஆண்டு குறைந்து வருகிறது. இந்த நகரத்திற்கு அருகில் தும்போக் தோட்டத் தமிழ்ப்பள்ளி எனும் ஒரே தமிழ்ப்பள்ளியும் உள்ளது.  

## தும்போக் தோட்ட தமிழ்ப்பள்ளி

தஞ்சோங் சிப்பாட் நகரில் ஒரு தமிழ்ப்பள்ளி உள்ளது. அப்பள்ளியில் 70 மாணவர்கள் பயில்கிறார்கள்; 12 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.  

| BBD1065 | தஞ்சோங் சிப்பாட் | SJK(T) Ladang Tumbuk | **தும்போக் தோட்டத் தமிழ்ப்பள்ளி** | 42800 | தஞ்சோங் சிப்பாட் | 79 | 12 | } |
| --- | --- | --- | --- | --- | --- | --- | --- | --- |
- **தும்போக் தோட்டத் தமிழ்ப்பள்ளியின் படங்கள்**

## காட்சியகம்
# சுலேகேக்



**சுலேகேக்** (*Julekake*) என்பது ஒரு நார்வே நாட்டில் தயாரிக்கப்படும் கிறிசுதுமசு கேக் ஆகும். இது வெண்ணெய், சர்க்கரை, ஏலக்காய், மசாலாப் பொருட்கள், மிட்டாய், பழங்கள், திராட்சைகள் மற்றும் பாதாம் ஆகியவற்றைக் கொண்டு செய்யப்பட்ட கேக் ஆகும். சில நேரங்களில் கேக்கிற்கு பதிலாக "கிறிசுதுமஸ் ரொட்டி" என்றும் அழைக்கப்படுகிறது. இதை சூடாக சாப்பிடலாம் அல்லது வறுத்து வெண்ணெயுடன் பரிமாறலாம்.  

## தயாரிப்பு

வெதுவெதுப்பான பால், உப்பு மற்றும் ஏலக்காய் ஆகியவற்றுடன் சர்க்கரையை கலந்து கேக் தயாரிக்கப்படுகிறது.  

பின்னர் கலவையில் ஈச்ட் சேர்த்து, ஓட்சு, வெண்ணெய் மற்றும் முட்டை, உலர்ந்த மற்றும் மிட்டாய், பழங்களுடன் கலக்கப்படுகின்றது.  

மாவு மடிந்த பிறகு, ரொட்டி பிசைந்து வெண்ணெய் கொண்டு துலக்கப்படுகிறது. பின்னர் இரண்டு உயர்வுகள் வைத்து பரிமாறப்படுகின்றது.
# வங்காளதேசத்தில் சமயமின்மை

வங்காளதேசத்தில் சமயமின்மை என்பது அரிதானதும் வெளிப்படையாக அசாதாரணமானதுமாகும். 2014 - 2015 இற்கு இடையில் நடத்தப்பட்ட கல்லூப் கணக்கெடுப்பில், வங்காளதேசத்தில் சுமார் 1% இற்கும் குறைவானவர்கள் நாத்திகர்களாக அடையாளம் காணப்பட்டதாகக் கண்டறியப்பட்டது. ஏனெனில் பதிலளித்தவர்கள் அனைவரும் ஒரு மதத்தைக் கொண்டுள்ளனர் அல்லது நம்புகிறார்கள் எனப்பதிலளித்தனர். 2021 மதிப்பீட்டின்படி வங்கதேசத்தில் 166.3 மில்லியன் மக்கள் உள்ளனர்.  

## முக்கிய சமயமற்ற வங்காளதேசியர்களின் பட்டியல்
- தஸ்லிமா நசுரீன்
- அவிஜித் ராய்
- ஆசிப் மொகியுதீன்
- போன்யா அகமது
# பெல்சியத்தில் சமயமின்மை

பெல்சியத்தில் சமயமின்மை என்பது [[இறைமறுப்பு|நாத்திகர்], அஞ்ஞானவாதிகள் அல்லது எந்த மதத்துடனும் தொடர்பில்லாத பெல்சியயத்தின் குடிமக்களைப் பற்றியது. கத்தோலிக்க திருச்சபையைத் தொடர்ந்து பெல்சியத்தில் சமயமற்ற இரண்டாவது பொதுவான மத நிலைப்பாடாக சமயமின்மை உள்ளது.  

பிரிவுகள் 19-21 மதச்சார்பின்மையின் பாதுகாப்பை வழங்குகிறது: பெல்சியத்தின் அரசியலமைப்பு வழிபாட்டு சுதந்திரம் மற்றும் அதன் பொது வழிபாட்டுக்கு உத்தரவாதம் அளிக்கிறது. எந்தவொரு மத நடைமுறைகளையும் கடமையாக்குவதைத் தடுக்கிறது. ஒரு மதத்தின் தலைமைத்துவத்தில் அரசாங்கத்தின் தலையீடு அல்லது ஈடுபாட்டை அனுமதிக்காது.
# ஆலம் (நடிகை)



**ஆலம்** அல்லது இவர் 1970களில் தமிழ், தெலுங்கு, கன்னடம், மலையாளம், இந்தி போன்ற பல்வேறு மொழித் திரைப்படங்களில் கவர்ச்சி நடன நடிகையாக நடித்தவர். தமிழ்த் திரையுலகில் 70களின் பிற்பகுதியில் சி. ஐ. டி. சகுந்தலா, **ஆலம்**, *ஜெயகுமாரி* ஆகியோர் கவர்ச்சி நடிகைகளாக பெரும்பாலான திரைப்படங்களில் நடித்தனர்.  

## வாழ்க்கைக் குறிப்பு
சத்யபாமா என்ற இயற்பெயர் கொண்ட ஆலம் ஆந்திர பிரதேசத்தில் உள்ள குண்டூர் அருகே ரெபள்ளி என்ற ஊரில் கோட்டா ஸ்ரீனிவாச ராவ்–மங்கம்மாள் ஆகியோருக்கு மூத்த மகளாகப் பிறந்தார். இவர்கள் குடும்பம் பின்னாளில் தமிழ்நாட்டில் உள்ள திருவள்ளுரில் குடியேறியது இவருடன் சத்யவாணி, ராதிகா என இரண்டு சகோதரிகளும் சவரா என்ற ஒரு சகோதரரும் இருந்தனர்.  

## திரையுலக அனுபவம்
- இவர் 1970களில் தமிழ், தெலுங்கு, கன்னடம், மலையாளம், இந்தி, ஒடியா, ஆங்கிலம் போன்ற பல மொழி திரைப்படங்களில் நடித்திருந்தாலும் தமிழ், தெலுங்குத் திரைப்படங்களில் மட்டுமே முதன்மை கதாபாத்திரம் ஏற்று கவர்ச்சி நடிகையாகவும், சில திரைப்படங்களில் குணச்சித்திர நடிகையாகவும், எதிர்மறை கதாபாத்திரமாக வில்லியாகவும் நடித்துள்ளார்.
- இவர் 70களில் தமிழ் திரையுலகில் ஜனரக எழுத்தாளரும், நடிகருமான ஜாவர் சீதாராமன் இயக்கித் தயாரித்த **அலாவுதீனும் அற்புத விளக்கும்** என்ற நாடகம் தயாரித்த போது அதில் பிரபல நடிகை சரோஜாதேவி உடலில் இருந்து பிரிந்து தோன்றும் *ஆலம் பனா* என்ற பெயரில் நடித்ததால் இவருக்கு சத்யபாமா என்ற பெயர் மறைந்து **ஆலம்** என்ற பெயர் நிலைத்தது.
- இவர் ஆங்கில திரைப்படமான **பிளே பாய்ஸ்** என்ற திரைப்படத்தில் பெங்களூர் நகரத்தில் படமாகி கொண்டிருக்கும் போது அங்கு சீன உணவகம் நடத்தி கொண்டு இருந்த சீன நாட்டை சேர்ந்த சாந்து என்பவரை காதலித்து திருமணம் செய்து கொண்டார். இவர்களுக்கு 2 மகன்கள், 1 மகள் இருந்தனர்.
- இவர்களது திருமணம் நடந்த 1979 ஆம் ஆண்டுக்குப் பிறகு கணவர் சாந்து மற்றும் பெற்றோர்களின் வேண்டுகோளை ஏற்று திரைப்படங்களில் நடிப்பதை முழுமையாக நிறுத்தி கொண்டார்.
- திருமணத்திற்கு பிறகு ஆலம் நடித்த சில திரைப்படங்கள் வெளிவந்தன.
- 2008 ஆம் ஆண்டு கணவர் சாந்துவின் மரணத்திற்குப் பிறகு 3 பிள்ளைகளோடு சென்னையில் வசித்து வந்தார்.

## நடித்த தமிழ்த் திரைப்படங்கள்
- ராமன் எத்தனை ராமனடி (1970)
- மாலதி (1970)
- வீட்டுக்கு ஒரு பிள்ளை (1971)
- என்ன முதலாளி சௌக்கியமா (1972)
- பொன்மகள் வந்தாள் (1972)
- பட்டிக்காடா பட்டணமா (1972)
- தர்மம் எங்கே (1972)
- இதோ எந்தன் தெய்வம் (1972)
- வசந்த மாளிகை (1972)
- பாக்தாத் பேரழகி (1973)
- கடவுள் மாமா (1974)
- கஸ்தூரி விஜயம் (1975)
- மன்னவன் வந்தானடி (1975)
- வைர நெஞ்சம் (1975)
- பிஞ்சு மனம் (1975)
- நாளை நமதே (1975)
- மன்மத லீலை (1976)
- சத்யம் (1976)
- உண்மையே உன் விலையென்ன (1976)
- என்னைப்போல் ஒருவன் (1978)
- அலங்காரி (1979)
- சௌந்தர்யமே வருக வருக (1980)
- ஸ்ரீதேவி (1980)
- லாரி டிரைவர் ராஜாக்கண்ணு (1981)
- பகடை பனிரெண்டு (1982)
# தெலுக் டத்தோ


**தெலுக் டத்தோ** (மலாய்: *Teluk Datok*; ஆங்கிலம்: *Teluk Datok*; சீனம்: 直落拿督) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு நகரம். அதே வேளையில் கோலா லங்காட் மாவட்டத்தின் ஊராட்சி நிர்வாக மையமாகவும் (*Kuala Langat Municipal Council*) விளங்குகிறது.  

இதன் அருகாமையில் உள்ள நகரம் பந்திங் (*Banting*). லங்காட் ஆற்றின் இலாட அமைப்பு வளைவுக்குள் (*Oxbow Meander*) அமைந்துள்ளது. லங்காட் ஆறு (*Sungai Langat*) இந்த நகரின் வடக்கு, மேற்கு மற்றும் தெற்குப் பகுதிகளைச் சுற்றி வருகிறது.  

மேற்குப் பகுதியில் லங்காட் ஆற்றின் குறுக்கே பந்திங் நகரின் முக்கிய பகுதி உள்ளது. பந்திங் பாலம் (*Jambatan Banting*) எனும் ஒரு பெரிய பாலம், தெலுக் டத்தோ நகரையும் பந்திங் நகரையும் இணைக்கிறது.  

1950-ஆம் ஆண்டுகளில் தெலுக் டத்தோ சுற்று வட்டாரங்களில் நிறைய ரப்பர் தோட்டங்கள்; தென்னை தோட்டங்கள்; காபி தோட்டங்கள்; இருந்தன. அவற்றுள் தமிழர்கள் அதிகமாக வாழ்ந்தார்கள். அதன் காரணமாக இங்கு ஒரு தமிழ்ப்பள்ளியும் அமைக்கப்பட்டது.  

## வரலாறு

1882-ஆம் ஆண்டில் பந்திங், தெலுக் டத்தோ பகுதியில் பெர்மாத்தாங் தோட்டம் உருவாக்கப் பட்டது. முதலில் அது ஒரு வாழைத் தோட்டம். பின்னர் ஆமணக்கு (*Castor*) தோட்டம்; அதன் பின்னர் காபி பயிர்த் தோட்டம். அதற்கு அடுத்து தென்னைத் தோட்டமாக மாறியது. இந்தத் தோட்டத்திற்குத் தமிழர்கள் ஒப்பந்த தொழிலாளர்களாகக் கொண்டு வரப் பட்டார்கள்.  

இந்தத் தோட்டத்தில் வேலைக்கு அமர்த்தப்பட்ட தமிழர்கள் சொந்தமாகவே தங்களின் வீடுகளைக் கட்டிக் கொள்ள அனுமதிக்கப் பட்டார்கள். அவர்களின் வீடுகள் தோட்டம் முழுவதும் ஆங்காங்கே பரவி இருந்தன.  

## தெலுக் டத்தோ தமிழ்ப்பள்ளி

பந்திங் சுற்றுவட்டாரத்தில் இயங்கிய தெலுக் டத்தோ தமிழ்ப்பள்ளி; பந்திங் தோட்டத் தமிழ்ப்பள்ளி; கணேசா வித்யாசாலை தமிழ்ப்பள்ளி; சுங்கை சீடு தோட்டத் தமிழ்ப்பள்ளி; மற்றும் பந்திங் பட்டணத் தமிழ்ப்பள்ளி ஆகிய ஐந்து தமிழ்ப்பள்ளிகளை ஒன்றிணைத்து கூட்டுத் தமிழ்ப்பள்ளியாக 1986-ஆம் ஆண்டு தெலுக் டத்தோ தமிழ்ப்பள்ளி இயங்கத் தொடங்கியது.  

தொடக்கக் காலத்தில் ஆறு வகுப்பறைகள் மற்றும் ஒரு சிற்றுண்டிச்சாலை என சிறிய பள்ளியாக இருந்தது. பின்னர் 1990-ஆம் ஆண்டு பெற்றோர் ஆசிரியர் சங்கம்; சட்ட மன்ற உறுப்பினர் மற்றும் பொதுமக்கள் உதவியுடன் புதிய கட்டடம் ஒன்று கட்டப்பட்டது.  

### மூன்று மாடி கட்டிடம்

1991-ஆம் ஆண்டு முன்னாள் மலேசிய பொதுப் பணி அமைச்சர் துன் சாமிவேலு அவர்களின் ஆதரவுடன் மேலும் நான்கு வகுப்பறைகள் கட்டப் பட்டன. மாணவர்களின் எண்ணிக்கை தொடர்ந்து உயர்ந்து கொண்டு இருந்ததால் மலேசிய பொதுப் பணி அமைச்சு மூன்று மாடி கட்டிடம் ஒன்றை நிறுவியது.  

தற்சமயம் 18 வகுப்பறைகள், மூன்று பாலர் பள்ளி, கணினி அறை, அறிவியல் கூடம், வாழ்வியல் பட்டறை, நல்லுரை வழிக்காட்டி பிரிவு அறை, நூல்நிலையம், குறை நீக்கல் அறை, பெரிய சிற்றுண்டிச் சாலை, திடல் போன்ற போதுமான வசதிகளுடன் சிறந்த தமிழ்ப்பள்ளியாகத் திகழ்கிறது.  

தெலுக் டத்தோ தமிழ்ப்பள்ளியில் 472 மாணவர்கள் பயில்கிறார்கள்; 39 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.  

| BBD1063 | தெலுக் டத்தோ | SJK(T) Pusat Telok Datok | **தெலுக் டத்தோ தமிழ்ப்பள்ளி** | 42700 | பந்திங் | 472 | 39 | } |
| --- | --- | --- | --- | --- | --- | --- | --- | --- |
- **தெலுக் டத்தோ தமிழ்ப்பள்ளியின் படங்கள்**
# பிரிட்னி ஸ்பியர்ஸ் பொம்மை



**பிரிட்னி ஸ்பியர்ஸ் பொம்மை** என்பது அமெரிக்க பாப் பாடகி பிரிட்னி ஸ்பியர்ஸ் போன்று உருவாக்கப்பட்ட ஒரு பிரபல பொம்மையாகும். இந்தப் பொம்மையின் பல பதிப்புகள் வெளியிடப்பட்டன. ஒவ்வொரு பொம்மையும் கச்சேரிகள், தோற்றங்கள் மற்றும் இசை வீடியோக்களில் ஸ்பியர்ஸ் அணிந்திருந்த ஆடைகளை ஒத்த ஆடைகளை அணிந்திருக்கும். பிளே அலாங் டாய்ஸ் தயாரித்த முதல் பொம்மை பிரிட்னி ஸ்பியர்ஸ் பொம்மை ஆகும்.  

1999 இல், ப்ளே அலாங் டாய்ஸ் நிறுவனம் பிரிட்னி ஸ்பியர்ஸ் பொம்மையை வெளியிட்டது. ப்ளே அலாங் டாய்ஸ் நிறுவனம் வெளியிட்ட முதல் தயாரிப்பு என்பதால், பிரிட்னி டால் குறிப்பிடத்தக்கது.  

ஸ்பியர்சின் பல்வேறு ஆடைகள், அலங்காரங்கள், அவரது கச்சேரிகளில் இருந்த தோற்றங்கள் மற்றும் இசை காணொளிகளில் அவரது அலங்காரங்கள் ஆகியவற்றை பொம்மைகள் கொண்டுள்ளன.  

## ஆதாரங்கள்
# பிளே அலாங் டாய்ஸ்

**பிளே அலாங் டாய்ஸ்** என்பது புளோரிடாவை தலைமை இடமாகக் கொண்ட ஒரு பொம்மை நிறுவனமாகும். இந்த நிறுவனம் பிரபலமான ஜாக்ஸ் பசிபிக் பொம்மை நிறுவனத்தின் முழு உரிமையும் பெற்றிருந்தது.  

1999 ஆம் ஆண்டில் சார்லி எம்பி, ஜே ஃபோர்மேன் மற்றும் லாரி கெல்லர் ஆகியோர் பிளே அலாங் டாய்ஸ் நிறுவனத்தின் முதல் பொம்மையாக பிரிட்னி ஸ்பியர்ஸ் பொம்மையை வெளியிட்டனர்.‌ இந்தப் பொம்மை வரிசை நல்ல வரவேற்பைப் பெற்றது.  

## தயாரிப்புகள்

### 1999
- பிரிட்னி ஸ்பியர்ஸ் பொம்மைகள்
- சப்ரினா - வரைகலை பொம்மைகள்
- புரூசு லீ/என்டர் த டிராகன் பொம்மைகள்
- பப்பில்கம்
- வீனஸ் வில்லியம்ஸ் மற்றும் செரீனா வில்லியம்ஸ் விளையாட்டு வீரர்கள் பொம்மைகள்
- விஐபி பொம்மைகள் (அமெரிக்க தொலைக்காட்சி தொடர்)- பொம்மைகள்

### 2000
- மாண்டி மூர் பொம்மை
- சிஸ்கோ பொம்மை

### 2001
- ஆரோன் கார்ட்டர் பொம்மை
- பீரிசியஸ் மூமண்ட்ஸ்
- லிசா ஃபிராங்க்
- ஏ டீன்ஸ் பொம்மைகள்
- டீரீம் பொம்மைகள்
- டுகெதர் பொம்மைகள்
- எல்எப்ஓ அமெரிக்க பொம்மைகள்

### 2002
- கேர் பியர்ஸ்
- ஸ்பை கிட்ஸ்

### 2004
- காபேஜ் பாட்ச் கிட்ஸ்
- டூடல் பியர்
- *த லோட் ஒவ் த ரிங்ஸ்* (2004 மட்டும்)
- டெலிடபீசு

### 2005
- ஸ்கை டான்சர்ஸ்
- டிராகன் ஃப்ளைஸ்

### 2006
- டோமோ
- பப்பி இன் மை பாக்கெட்
- ஸ்பீடு ஸ்டாகஸ் - 2008 இல் நிறுத்தப்பட்டது

### 2007
- தி சீட்டா கேர்ள்ஸ் - 2007
- ஹேர்ஸ்ப்ரே 2007 மட்டும்
- ஹன்னா மாண்டனா பொம்மை
- பார்னீ பொம்மை
- ப்ளே அலாங் கிளப் (2007 மட்டும்)
- ஸ்வீட் சீக்ரெட்ஸ் (2008 இல் நிறுத்தப்பட்டது)

### 2008
- கேம்ப் ராக் பொம்மை
- தி க்ரோனிகல்ஸ் ஆஃப் நார்னியா: இளவரசர் காஸ்பியன் - பொம்மை
- கிளிஃபோர்ட்
- கியூசியர்ஸ் ஜார்ஜ்
- மிஃபி
- தேசிய சரக்குத் தானுந்து ஓட்டப்போட்டி சங்கம்
- டேலர் ஸ்விஃப்ட்
- தி விக்கிள்ஸ்
- *ஸ்பாஞ்ஜ்பாப் ஸ்கொய்ர்பேண்ட்ஸ்*

### 2009
- ஹன்னா மாண்டனா: தி மூவி டால்ஸ் பொம்மைகள்

## ஆதாரங்கள்
# மழைச் சடங்கு

**மழைச் சடங்கு** என்பது வளமைச் சடங்குகளில் ஒன்றாகும். மழையின்றிப் பஞ்சம் ஏற்படும் காலங்களில் மழை பொழிய வேண்டி நாட்டுப்புற மக்களால் பல்வேறு சடங்குகள் நடத்தப்படுகின்றன.  

வேளாண் தொழில் செய்பவர்கள் மழையை நம்பியே இருக்கின்றனர். மழை பருவத்தில் பெய்யாமல் பொய்க்கும் காலத்தில் வறுமை உண்டாகிறது. அதனால் மக்கள் ஒன்றாக இணைந்து சடங்குகள் செய்து மழை வேண்டுகின்றனர்.  

## சடங்குகள்
### பெண்களை மையமாகக்கொண்ட சடங்குகள்
மழை வேண்டி செய்யப்படும் சடங்குகளில் பெண்கள் செய்கின்ற சடங்குகள் பல உள்ளன.  

- பெண்கள் நிர்வாண பூசை செய்தல்
- நிலத்தில் ஏர் உழுவ மாடுகளுக்கு பதிலாக பெண்களை கட்டி உழுதல்.

### திருமணம் செய்வித்தல் சடங்குகள்
மழை வேண்டி இரு விலங்குகளுக்கு திருமணம் செய்து வைக்கும் சடங்கு கடைபிடிக்கப்படுகிறது. சில இடங்களில் மனிதருக்கும் விலங்குகளுக்கும் திருமணம் செய்து வைக்கின்றனர்.  

மழை பெய்ய வேண்டி கோவிலில் உள்ள அரசமரத்துக்கும், வேப்பமரத்துக்கும் திருமணம் செய்து வழிபாடு நடத்தப்படுகிறது. அரசமரத்தை சிவபெருமான் வடிவிலும், வேப்பமரத்தை பார்வதி தேவி வடிவிலும் நினைத்து திருமணம் செய்து வைத்தால் மழை பெய்யும் என்பதும், நோய் நொடி இல்லாமல் மக்கள் நலமாக வாழ்வார்கள் என்பதும் நம்பிக்கையாகும்.  

- கழுதைக்குத் திருமணம் செய்து வைத்தல்
- குரங்குகளுக்குத் திருமணம் செய்து வைப்பது

### மழைக்கடவுள் வழிபாடு

- மழைக் கடவுளை போற்றிக் கொண்டே பாட்டு பாடி ஊர்வலமாகச் செல்வது இந்த சடங்கு முறைகளால் மழை வரும் என்பது மக்களின் நம்பிக்கையாக இருக்கிறது.

## மழைக் கஞ்சி எடுத்தல்
*மழைக்கஞ்சி எடுத்தல்* என்ற சடங்கில் சிறுமிகள் வீடுவீடாக சென்று தானியங்களை பெறுகின்றனர். அவற்றைக் கொண்டு பெண்கள் கஞ்சி தயாரிக்கின்றனர். அனைவரும் ஒன்றாக கஞ்சியை அருந்தி சடங்கினை முடிக்கின்றனர்.  

## வருண ஜெபம்
கடும் வறட்சி நிலை ஏற்பட்டால் அணைகள், ஏரிகள், குளங்கள், கண்மாய்கள் வறண்டு போயிவிடுகின்றன. இந்த நிலை மாறி நல்ல மழை பெய்து அணைகள் உள்பட அனைத்து நீர்நிலைகளிம் தண்ணீர் நிரம்ப வேண்டி வருண ஜெபம் செய்யப்படுகிறது. மழைக்கான தெய்வமான வருண பகவானிடம் மழை வேண்டி இந்த ஜெபம் மேற்கொள்ளப்படுகிறது.  

## வருண யாகம்

## ஆதாரங்கள்
# திருக்கண்நோக்கு விநாயகர்

**திருக்கண்நோக்கு விநாயகர்** என்பது கண் திருஷ்டி விநாயகர் என்று அழைக்கப்படும் விநாயகர் வடிவமாகும்.  

கண் திருஷ்டி கணபதியைப் பற்றிய குறிப்பு தஞ்சை சரஸ்வதி மகாலில் உள்ள ஓலைச் சுவடிகளில் காணப்படுகிறது. மதுரையில் உள்ள சக்தி புரத்தில் அகத்தியர் பஞ்ச சித்தர்களுக்கு உபதேசித்தார். மாலி, வனமாலி, மகாநாதன், பிரபஞ்சன், ஞானசித்தன் என்ற ஐந்து சித்தர்களில் மஹாநாதன் சித்தர் வழிபட்ட 'திருக்கண்நோக்கு விநாயகர்' இந்தக் கண் திருஷ்டி விநாயகராக கருதப்படுகிறது.  

## ஆதாரங்கள்
# இந்து சமயத்தில் நேர்த்திக்கடன்

**இந்து சமயத்தில் நேர்த்திக்கடன்** என்பது பக்தர்கள், இறைவனிடன் வேண்டிக்கொண்ட வேண்டுதல்கள் நிறைவேறிய பின் செலுத்தும் நன்றிக்கடன் ஆகும். இந்த நேர்த்திக்கடனானது பொருள்களைக் காணிக்கையாக செலுத்துவது, நிலங்களை இறைவன் பெயருக்கு எழுதிதருவது, ஆபரணங்களை செய்து தருவது, கால்நடைகளை கோயிலுக்கு தருவது என பல்வேறு வடிவங்களில் செலுத்தப்படுகிறது.  

பூ மிதித்தல், அக்னிச்சட்டி, எடுத்தல், அலகு குத்துதல், தலையில் தேங்காய் உடைத்தல் போன்ற தங்களை வருத்திக்கொள்ளும் சடங்குகளையும் நேர்த்திக்கடனாக செய்கின்றனர்.  

## பெரு தெய்வ வழிபாட்டில் நேர்த்திக்கடன்
பெரு தெய்வ வழிபாட்டில் நேர்த்திக் கடன்கள் பெரும்பாலும் உடல் துயருரா நிலையில் இருக்கின்றன. திருக்கல்யாணம் செய்வித்தல், அபிசேக ஆராதனை செய்வித்தல், ஆடை ஆபரணங்களை வணங்குதல், தங்க வெள்ளி கவசங்களை அணிவித்தல், வடைமாலை சாற்றதல் போன்ற பல நேர்த்திக்கடன்கள் உடல் துயருராத வண்ணம் உள்ளன.  

பெரு தெய்வ நேர்த்திக்கடன்களில் பிரதட்சணம் செய்தல், கிரிவலம் வருதல், தேர் இழுத்தல் போன்ற சில நேர்த்திக்கடன்கள் உடலை வருத்தக்கூடியவையாக உள்ளன.  

- காவடி எடுத்தல்
- கிரிவலம் வருதல்
- தங்கத் தேர் இழுத்தல்,
- திருக்கல்யாணம் செய்வித்தல் - இறைவனுக்கும் இறைவிக்கும் திருமணம் செய்வித்தல்
- துலாபாரம் செலுத்துதல்
- பால்குடம் எடுத்தல்
- மடிப்பிச்சை ஏந்துதல்
- மாவிளக்கு எடுத்தல்
- முளைப்பாரி எடுத்தல்

## வகைகள்
இவ்வகையான நேர்த்திக் கடன்களை மூன்றாக பிரித்துக் கொள்கின்றனர்.  

1. உடலை வருத்தும் நேர்த்திக் கடன்கள்
1. பொருளாக அளி்க்கப்படும் நேர்த்திக் கடன்கள்
1. உயிர்ப்பலியாக அளிக்கப்படும் நேர்த்திக் கடன்கள்

### உடலை வருத்தும் நேர்த்திக் கடன்கள்
சிறு தெய்வ வழிபாட்டிற்கென உள்ள சில நேர்த்திக் கடன்கள் உடலை வருத்தி செய்யப்படுபவனவாகும். சிறு மற்றும் பெரு தெய்வ வழிபாட்டிற்கு பொதுவான நேர்த்திக் கடன்களும் உள்ளன. மண்சோறு சாப்பிடுதல், அலகு குத்துதல், பால்குடம், காவடி எடுத்தல், கிடா வெட்டுதல் போன்ற எண்ணற்ற நேர்த்திக் கடன்கள் உள்ளன. கோரிக்கைகள் நிறைவேறியதும் நேர்த்திக் கடன்களை பக்தர்கள் செய்கின்றார்கள்.  

## நேர்த்திக்கடனை மறத்தல்
நேர்த்திக்கடனை வேண்டிக்கொண்டு கோரிக்கை நிறைவேறிய பிறகு அலட்சியம் காரணமாக நேர்த்திக்கடனை செலுத்தாமல் இருந்தாலோ, மறந்து விடுபட்டாலோ துன்பம் நேரும் என நம்புகிறார்கள். இவ்வாறு மறந்த நேர்த்திக்கடனால் எதிர்பாராத விபத்துகள் நேரலாம் என்றும், பொருள் தொலைந்து போகலாம் என்றும் நினைக்கிறார்கள். சிலருக்கு மறந்து போன நேர்த்திக்கடனை தெய்வம் கனவில் வந்து நினைவுபடுத்துவதாக நம்புகிறார்கள்.  

நேர்த்திக் கடன் செய்யத் தவறினால் ஒருவித தோசம் ஏற்படுவதாக சோதிட சாத்திரங்கள் கூறுகின்றது. இந்த தோசம் நீங்க வேண்டியவரின் குலதெய்வம் கோயிலுக்கு ஐந்து பௌர்ணமிக்கு தொடர்ந்து சென்று வழிபட வேண்டும். அவர்களின் குல தெய்வ வழக்கப்படி பட்டு துணிகளை சாமிக்கு தந்து, பொங்கலிட்டு வழிபட்டால் தோசம் நீங்கும் என்கின்றனர்.  

## ஆதாரங்கள்
# பிரபாத சங்கீதம்

**பிரபாத சங்கீதம்** (*Prabháta Saḿgiita* ), ஒரு புதிய விடியலின் பாடல்கள் அல்லது பிரபாத்தின் பாடல்கள் என்றும் அழைக்கப்படுகிறது. இது பிரபாத் ரஞ்சன் சர்க்கார் என்பவர் இசையமைத்த பாடல்களின் தொகுப்பாகும். சர்க்கார் 1982 ஆம் ஆண்டு முதல் 1990 ஆம் ஆண்டு தான் இறக்கும் வரை எட்டு வருட காலப்பகுதியில் பாடல் வரிகள் மற்றும் மெல்லிசை உட்பட மொத்தம் 5,018 பாடல்களை இயற்றியுள்ளார். பெரும்பாலான பாடல்கள் வங்காள மொழியில் இருந்தாலும், சில இந்தி, ஆங்கிலம், சமசுகிருதம், உருது, மாகஹி, மைதிலி மற்றும் அங்கிகா ஆகிய மொழிகளிலும் உள்ளன. பிரபாத சங்கீதம் சில சமயங்களில் தாகூர் பானியிலான இசைப் பள்ளிக்குப் பிந்தையதாகக் கருதப்படுகிறது. பாடல் வரிகளின் கவிதை காதல், மாயவாதம், பக்தி, மனிதநேயம் மற்றும் புரட்சி ஆகியவற்றின் கூறுகளை வெளிப்படுத்துகிறது. மேலும், பாடல்கள் கிழக்கு மற்றும் மேற்கத்திய மெல்லிசை பாணிகளின் பரந்த நிறமாலையை வழங்குகின்றன.  

## சொற்பிறப்பியல்
வங்காள மொழியில், "பிரபாத்" என்றால் விடியல், காலை அல்லது விடியல் எனப் பொருள்.ref name="Subhas Sarkar" /> "சங்கீதம்" என்றால் பாடல் மற்றும் இசை என பொருள்படும். > எனவே, "பிரபாத சங்கீதம்" என்பது சொற்பிறப்பு ரீதியாக "காலை பாடல்" அல்லது "விடியலின் பாடல்கள்" என்று பொருள்படும். இது "புதிய விடியலின் பாடல்கள்" என்றும் விளக்கப்பட்டுள்ளது. சில இடங்களில் சொற்பிறப்பியலுக்கு சம்பந்தமில்லாத இசையமைப்பாளரின் பெயரில் " பிரபாத் ரஞ்சன் சர்க்கார் பாடல்கள்" என்றும் குறிப்பிடப்படுகிறது .  

## எழுத்து, சேகரிப்பு மற்றும் வெளியீடுகள்
சர்க்கார் வங்காள மொழியில் 14 செப்டம்பர் 1982 இல் இந்தியாவின் தேவ்கரில் முதல் பிரபாத சங்கீதமான *பந்து ஹீ நியே காலோ* என்ற பாடலை இயற்றினார். அவர் 21 அக்டோபர் 1990 இல் இறக்கும் வரை தொடர்ந்து பாடல்களை இயற்றினார். எட்டு ஆண்டுகளில், அவர் மொத்தம் 5,018 பிரபாத சங்கீதங்களை இயற்றினார். அதில் கிட்டத்தட்ட அனைத்தும் வங்காள மொழியில் பாடல் வரிகள் இடம் பெற்றுள்ளன. கடைசி பிரபாத சங்கீதமான, *அம்ரா காசே நோவா குருகுல்*, எனற பாடல் அவர் இறப்பதற்கு ஒரு நாள் முன்பு, 20 அக்டோபர் 1990 அன்று இயற்றப்பட்டது.  
போன்றவர்கள் தங்களது மேடைகளில் பாடினர்
# ஜுக்ரா


**ஜுக்ரா** (மலாய்: *Jugra*; ஆங்கிலம்: *Jugra*; சீனம்: 蚶山) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு வரலாற்று நகரம். கேரி தீவில் இருந்து லங்காட் ஆற்றினால் (*Langat River*) பிரிக்கப்பட்டு உள்ளது.  

இந்த நகரம் கோலா லங்காட் மாவட்ட ஊராட்சி மன்ற நிர்வாகத்தின் கீழ் (*Kuala Langat Municipal Council*) உள்ளது. இதன் அருகில் உள்ள நகரங்கள் கேரி தீவு, காஞ்சோங் டாராட் (*Kanchong Darat*), பந்திங், செஞ்சாரோம் (*Jenjarom*) மற்றும் சுங்கை புவாயா (*Sungai Buaya*).  

மற்றும் இது மலாய் மொழி சொல்லான ஜுருக்கிராவுடன் தொடர்புடையது. அத்துடன் ஜுக்ரா என்பது அசல் மா மேரி (*Mah Meri*) பழங்குடியினர் மொழியில் சுகரி (*Sugere*) என்றும் குறிப்பிடப் படுகிறது.  

## வரலாறு

முன்பு காலத்தில் ஜூக்ரா நகரம் சிலாங்கூர் மாநிலத்தின் அரசத் தலைநகரமாக இருந்தது. அப்போதைய சிலாங்கூர் சுல்தான் அப்துல் சமாத் (*Sultan Abdul Samad*), ஜுக்ரா அரண்மனையை (*Istana Jugra*) ஜூக்ராவில் 1875-ஆம் ஆண்டில் கட்டி, அங்கு குடிபெயர்ந்தார்.  

அந்த அரண்மனை ஓர் உத்திநோக்கு இடத்தில் (*Strategic Location*) அமைந்து இருந்தது. ஆனாலும் லங்காட் ஆற்றின் முகத்துவாரத்தில் அமையாமல்; மலாக்கா நீரிணையில் இருந்து எளிதில் அணுகக்கூடிய இடத்தில் அமைந்து இருந்தது.  

## பிரித்தானிய நிர்வாகம்

இந்தக் கட்டத்தில்தான் ஜுக்ரா நகரம், சிலாங்கூர் மாநில பிரித்தானிய நிர்வாகத்தின் மையமாக மாறியது. இருப்பினும் விரைவில் அந்த நிர்வாக மையம் கிள்ளான் நகருக்கும்; பின்னர் கோலாலம்பூருக்கும் மாற்றப்பட்டது.  

சிலாங்கூர் சுல்தான் அப்துல் சமாத் 1898-இல் இறக்கும் வரையில் ஜுக்ராவில் தான் தொடர்ந்து வாழ்ந்தார். மேலும் அவருக்குப் பின்னர் ஆட்சிக்கு வந்த சுல்தான் அலாவுதீன் சுலைமான் சா (*Sultan Sulaiman of Selangor*) என்பவரும், ஜுக்ரா அரண்மனையில் தான் புதிய சுல்தானாக அறிவிக்கப்பட்டார். அதுவே ஜுக்ராவின் கடைசி முக்கிய நிகழ்வு ஆகும்.  

### சுல்தான் அலாவுதீன் சுலைமான் சா

1905-இல் சுல்தான் அலாவுதீன் சுலைமான் சா, தன் அதிகாரப்பூர்வ இல்லத்தை வடக்கே கிள்ளானில் உள்ள ஆலாம் சா அரண்மனைக்கு (*Istana Alam Shah*) மாற்றினார். அங்கு அவர் தொடர்ந்து 35 ஆண்டுகள் வாழ்ந்தார்.  

அதன்பிறகு, ஜுக்ராவில் இருந்த கோலா லங்காட் மாவட்டத்தின் நிர்வாகம் பந்திங்கிற்கு மாற்றப்பட்டது. காலப் போக்கில் ஜுக்ரா நகரம் தன் வரலாற்றுப் பொலிவையும் இழந்தது.  

## ஜுக்ரா தமிழ்ப்பள்ளி

ஜுக்ரா தமிழ்ப்பள்ளியில் 148 மாணவர்கள் பயில்கிறார்கள்; 15 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.  

| BBD1054 | **ஜுக்ரா**
(Jugra) | SJK(T) Ldg Jugra, Banting | **ஜுக்ரா தோட்டத் தமிழ்ப்பள்ளி** | 41050 | பந்திங் | 148 | 15 | } |
| --- | --- | --- | --- | --- | --- | --- | --- | --- |
- **ஜுக்ரா தமிழ்ப்பள்ளியின் படங்கள்**

## காட்சியகம்

## மேற்கோள்
# இந்து சமய நேர்த்திக்கடன் பட்டியல்

இந்து சமயத்தில் நேர்த்திக்கடன் பட்டியல்  

- அங்கப் பிரதட்சணம் செய்தல்
- அங்கமளித்தல் - கண்மலர், கை, கால் போன்ற உலோக அங்கங்களை செலுத்துதல்
- அடிப்பிரதட்சனம் செய்தல்
- அரிவாள் செலுத்துதல்
- அரிவாளின் மேல் நடத்தல்
- அலகு குத்துதல்
- அன்னதானம்
- ஆணிச் செருப்பு அணிதல்
- ஆயிரங்கண் பானை எடுத்தல்
- உருவ பொம்மை செலுத்துதல்- தவழும் குழந்தை, ஆண்-பெண் பொம்மை போன்றவற்றை கோயிலில் செலுத்துதல்
- உருள்தண்டம்
- எச்சில் இலையில் அங்க பிரதட்சணம் செய்தல்
- கரகம் எடுத்தல் - அக்னி கரகம், பூங்கரகம்
- கரும்புள்ளி செம்புள்ளி குத்துதல்
- கழுவேற்றுதல்
- கற்களில் தாக்கிக்கொள்ளுதல்
- கன்னிபெண் பலி -
- காது வளர்த்தல்-
- கால்நடை அளித்தல் - ஆடு மாடு கோழி போன்ற கால்நடைகளை கோயிலுக்கு அளித்தல்
- காவடி எடுத்தல்
- கிரிவலம் வருதல்
- குருதி கொடுத்தல்
- குழிமாத்து கொடுத்தல்
- கோவில் மணி கட்டுதல் - வேண்டுதலுக்கு தக்கபடி சிறிய, பெரிய மணிகளை கோவிலில் கட்டுதல்
- கோவிலை புதுப்பித்தல்
- கோழி குத்துதல் - கோழியை கோயிலின் முன்னுள்ள வேலில் உயிரோடு குத்துதல்.
- சாவு வேடிக்கை வேண்டுதல்
- சாக்கு வேடம்
- சாட்டையால் அடி வாங்குதல்
- சாணி அடித்தல்
- சூல்பலி - கருவுற்று இருக்கும் ஆடு, மாடு, பன்றி போன்ற உயிர்களை பலியிடுதல்
- செருப்பு, முறம், துடைப்பதால் அடித்துக் கொள்ளுதல்
- சேத்தாண்டி வேடமிடுதல்
- தங்க கவசம் அணிவித்தல்
- தங்கத்தேர் இழுத்தல்
- தலையில் தேங்காய் உடைத்தல்
- தாலி கட்டிக் கொள்ளுதல் - திருநங்கையர், பக்தர்கள் பூசாரிகளின் கையால் தாலி கட்டிக் கொள்ளுதல்
- இறைவனுக்கும் இறைவிக்கும் திருமணம் செய்வித்தல்
- தீச்சட்டி எடுத்தல்
- தீபந்ததால் தாக்கிக் கொள்ளுதல்
- துலாபாரம் செலுத்துதல்
- தேர் இழுத்தல்
- தொட்டில் கட்டுதல் - குழந்தை வரம் வேண்டி பால் மரங்களில் தொட்டில் கட்டுதல்.
- நரபலி தருதல் - மனிதர்களை பலி தருதல்.
- நவகண்டம் செலுத்துதல்
- நாடகம் நடத்துதல்
- பலியிடுதல் - ஆடு மாடு கோழி போன்ற உயிர்களை வெட்டி பலியிடுதல். சில இடங்களில் பன்றி போன்ற விலங்குகளிலும் பலியிடப்படுகின்றன.
- பாடை காவடி
- பாதயாத்திரை
- பாம்பு காவடி
- பால்குடம் எடுத்தல்
- பூக்குழி இறங்குதல்
- பூட்டு போடுதல்
- பெண் வேடமிடுதல்
- மடிப்பிச்சை ஏந்துதல்
- மண்பொம்மை செலுத்துதல் - மண்குதிரை, கன்றுடன் கூடிய பசு போன்ற மண்பொம்மைகளை கோயிலில் வைத்தல்
- மல் துணி வாங்கிப் போடுதல்
- மார்பில் கத்தி போடுதல்
- மாவிளக்கு இடுதல்
- மாவிளக்கு எடுத்தல்
- முள் படுக்கை
- முளைப்பாரி எடுத்தல்
- மொட்டையடித்தல்
- வடை மாலை சாற்றுதல்
- வண்ணக் காகித மாலை போடுதல்,
- வயிற்றில் கரகத்தை வைத்துக் கொண்டு கோவிலை வலம் வருதல்
- வானம் விடுதல்
- விசமுள்ள உயிரினங்களின் உருவங்களை உடைத்தல்
- வெண்ணெய் காப்பு செய்தல்
- வெத்தலை மாலை அணிவித்தல்
- வெறும் கையால் அப்பம் சுடுதல்
- வெறும் கையால் வடை சுடுதல்
- வேல் வாங்கி செலுத்துதல் - வேல், அரிவாள் போன்ற ஆயுதங்களை கோயிலுக்கு அளித்தல்
# மேலுக்கோட்டை சட்டமன்றத் தொகுதி


**மேலுக்கோட்டை சட்டமன்றத் தொகுதி** (*Melukote Assembly Constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது மாண்டியா மாவட்டத்தில் அமைந்துள்ளது.  
| |  
| மதச்சார்பற்ற ஜனதா தளம்  
|-  
| 2023  
| தர்ஷன் புட்டனய்யா  
| |  
| சர்வோதய கர்நாடக பக்‌ஷா  
|}  

## மேலும் பார்க்கவும்
- கர்நாடக சட்டப் பேரவையின் தொகுதிகளின் பட்டியல்
- மாண்டியா மாவட்டம்
# சிக்கமகளூரு சட்டமன்றத் தொகுதி


**சிக்கமகளூரு சட்டமன்றத் தொகுதி** (*Chikmagalur Assembly Constituency*) என்பது இந்தியாவின் கர்நாடக மாநில சட்டமன்றத்தில் உள்ள 224 சட்டப்பேரவைத் தொகுதிகளில் ஒன்றாகும். இது உடுப்பி சிக்மகளூர் மக்களவைத் தொகுதியின் ஒரு பகுதியாகவும் உள்ளது.  

## சட்டமன்ற உறுப்பினர்கள்

| 1962 | பி. எல். சுப்பம்மா | இந்திய தேசிய காங்கிரசு |
| --- | --- | --- |
| 1967 | சி. எம். எஸ். சாசதிரி | பிரஜா சோசலிச கட்சி |
| 1972 | ஈ. ஈ. வாஸ் | இந்திய தேசிய காங்கிரஸ் |
| 1978 | சி. ஏ. சந்திர கவுடா |  |
| 1983 | எச். ஏ. நாராயண கவுடா | ஜனதா கட்சி |
| 1985 | பி.ஷனகர | சுயேச்சை |
| 1989 | சாகீர் அகமது | இந்திய தேசிய காங்கிரஸ் |
| 1994 |  |  |
| 1999 |  |  |
| 2004 | சி. டி. ரவி | பாரதிய ஜனதா கட்சி |
| 2008 |  |  |
| 2013 |  |  |
| 2018 |  |  |
| 2023 |  |  |
### 1962 சட்டமன்றத் தேர்தல்

- பி. எல். சுப்பம்மா (இதேகா): 9717 வாக்குகள்
- சி. எம். எசு. சாசுதிரி (பிஎசுபி): 6378 வாக்குகள்

## மேலும் பார்க்கவும்

- சிக்கமகளூரு மாவட்டம்
- கர்நாடக சட்டமன்ற தொகுதிகளின் பட்டியல்
# சைதி கோடா


**சைதி கோடா** (*Chaiti ghoda*) என்பது ஒடிசாவின் பிரபலமான நாட்டுப்புற நடன வடிவங்களில் ஒன்றாகும். இது கியோட் (கைபர்தா) போன்ற பழங்குடியின மீனவர்களால் சிறப்பாக நிகழ்த்தப்படுகிறது. சைதி என்பது ஆண்டின் சைத்ர மாதத்தை (சித்திரை) குறிக்கிறது. அதாவது மார்ச் முதல் ஏப்ரல் வரை வைசாக முழு நிலவு வரை அதாவது ஏப்ரல் முதல் மே வரை. மேலும், கோடா என்றால் ஒடியா மற்றும் இந்தியில் குதிரை என்று பொருள். பழங்குடியினரான கியோட் மீனவர்களின் உதவியுடன் இராமன் ஆற்றைக் கடந்ததாகவும், அதற்கு ஈடாக அவர் மீனவர்களுக்கு குதிரையைக் கொடுத்ததாகவும் ஒரு கதை உள்ளது.  

மரத்தால் செய்யப்பட்ட பொய்க்குதிரை, அழகாக வர்ணம் பூசப்பட்டு, வண்ணமயமான துணிகளால் சூழப்பட்ட ஒரு முட்டுக்கட்டையாக பயன்படுத்தப்படுகிறது. அனைத்து மீனவர்களும் நடனமாடுகிறார்கள் . மேலும், அவர்களின் மனைவிகள் இணை நடனக் கலைஞர்களாகவும், பாடகர்களாகவும் இருக்கிறார்கள். இந்த நடனத்தில் ஆண்கள் ரவுதா என்றும், பெண்கள் ரவுதானி என்றும் அழைக்கப்படுகிறார்கள்.  

கருப்பு குதிரை மற்றும் வெள்ளை குதிரை என இரண்டு குதிரைகள் பயன்படுத்தப்படுகின்றன. மீனவர் பழங்குடியினரின் முக்கிய தெய்வமான வசுலி தேவியின் நினைவாக எட்டு நாட்கள் திருவிழா கொண்டாடப்படுகிறது. இந்த இனக்குழுவின் தெய்வத்தின் ஆசீர்வாதத்தைப் பெறுவதற்காக இது கொண்டாடப்படுகிறது.
# ஜாலியா கைபர்தா


**ஜாலியா கைபர்தா** (*Jalia Kaibarta*) (அல்லது **ஜாலியா கைபர்த்யா** ) என்பது தாழ்த்தப்பட்ட மக்கள், மீனவர்களை உள்ளடக்கிய ஒரு சமூகமாகும். பின்னர் சமசுகிருதமயமாக்கம் மூலம் அவர்கள் பெரும்பான்மை இந்துக்களுக்குள் மரியாதைக்குரிய சாதி அடையாளங்களைப் பெற்றனர். இவர்கள் பாரம்பரியமாக மீன்பிடித் தொழிலில் ஈடுபட்டு வருகின்றனர். இவர்கள், அசாம், மேற்கு வங்காளம், ஒடிசா , கிழக்கு பீகார் மற்றும் வங்காளதேசம், நேபாளம், பூட்டான் ஆகிய பகுதிகளைச் சேர்ந்தவர்கள். கைபர்தாக்கள் ஆரம்பத்தில் ஹாலியா மற்றும் ஜாலியா கைபர்தா என இரண்டு குழுக்களாகப் பிரிக்கப்பட்ட ஒரே பழங்குடியினராகக் கருதப்பட்டனர்.இவர்களுக்குள் ஹாலியா கைபர்தா பிந்தையவர்களை விட உயர்ந்தவர்களாகக் கருதப்படுகிறார்கள். ஜாலியா கைபர்தாக்கள், கைபர்தா/ஜாலியா என்ற பெயரில் ஒரு பட்டியலிடப்பட்ட சாதியாக வகைப்படுத்தப்படுகிறார்கள். அசாமில் உள்ள 16 பட்டியலினத்தவர்களில் இரண்டாவது பெரிய சமூகமாகும். கரமூர் சத்ராதிகாரின் செல்வாக்கின் கீழ் பலர் தங்கள் பாரம்பரிய மீன்பிடித் தொழிலைக் கைவிட்டு தங்களைப் பிரித்துக்கொண்டனர்.  

பிரம்ம வைவர்த்த புராணத்தில், ஒரு கைபர்தா ஒரு சத்திரிய தந்தைக்கும் வைசிய தாய்க்கும் பிறந்ததாகக் கூறப்படுகிறது. மற்றவர்கள் கைபர்தா என்பது பௌத்த ஜாதகக் கதைகளில் கூறப்படும் மீனவ வகுப்பைக் குறிக்கும் *கேவட்டா*வின் இந்துமயமாக்கப்பட்ட வார்த்தையாகக் கருதுகின்றனர்.  

முதல் அபகத்தக் கையெழுத்துப் பிரதி, சர்யாபத் வடிவில், திபெத்திய மொழியில் *லூய்-பா* என அழைக்கப்படும் ஒரு பௌத்தத் பிக்குவால் எழுதப்பட்டது. அவர் இடைக்கால காமரூபத்தின் மீனவர் சமூகத்தைச் சேர்ந்த மச்சேயந்திரநாதருடன் அடையாளம் காணப்பட்டார். இது பின்னர் கைபர்தாக்களாக மாறியது.  

இடைக்கால ஒடிய கவிஞரும் வைணவ துறவியுமான அச்யுதானந்த தாசர் இந்த சமூகத்தின் தோற்றம், வளர்ச்சி, செயல்பாடுகள் மற்றும் பாத்திரங்களை விவரிக்கும் "கைபர்த கீதை" என்ற நூலை எழுயுள்ளார்.  

## குறிப்பிடத்தக்கவர்கள்
- பூபேன் அசாரிகா, இசையமைப்பாளர், பின்னணிப் பாடகர், பாடலாசிரியர், கவிஞர், நடிகர் மற்றும் அசாமைச் சேர்ந்த திரைப்படத் தயாரிப்பாளர், தாதாசாகெப் பால்கே விருது மற்றும் பாரத ரத்னா விருதுகள் பெற்றவர்.
- ஜெயந்தா அசாரிகா, இசையமைப்பாளர், அசாமைச் சேர்ந்த பின்னணிப் பாடகர்.

## இதனையும் பார்க்கவும்

- குகன்
# தேவராயனதுர்கம்


**தேவராயனதுர்கம்** (*Devarayanadurga*) என்பது இந்தியாவின் கர்நாடக மாநிலத்தின் தும்கூர் மாவட்டத்தில் அமைந்துள்ள ஒரு கோயில் நகரமும், மலைவாழிடமும் ஆகும். இங்கு காடுகளால் சூழப்பட்டுள்ளன மலையின் மேலே யோகநரசிம்மருக்கும் அடிவாரத்தில் போகநரசிம்மருக்கும் அமைந்துள்ள கோயில்கள் உட்பட பல கோயில்கள் இங்கு உள்ளன. யோகநரசிம்மரின் கோயில் மலையில் 1204 மீட்டர் உயரத்தில் உள்ளது.  

*தேவராயனதுர்கம்* என்றால் கன்னடத்தில் "தேவராயரின் கோட்டை" என்று பொருளாகும். மைசூர் ஆட்சியாளர் சிக்க தேவராச உடையார் இப்பகுதியைச் சுற்றி கோட்டை அமைத்ததால் இப்பகுதிக்கு அவரின் பெயரிடப்பட்டது. இந்த இடம் பேய்கள் நடமாட்டம் உள்ள பகுதியாக பலர் நினைக்கின்றனர்.  

## அமைவிடம்
தேவராயனதுர்கம் தும்கூர் நகரத்திலிருந்து 15 கிலோமீட்டர் (9 மைல்) தொலைவில், 3,940 அடி உயரத்திலும், கர்நாடகாவின் தலைநகரான பெங்களூரு நகரத்திலிருந்து சுமார் 73 கிலோமீட்டர் (45 மைல்) தொலைவிலும் அமைந்துள்ளது.
# நாமத சிலுமே


**நாமத சிலுமே** (*Namada Chilume*) என்பது இந்தியாவின் கர்நாடக மாநிலத்தில் தும்கூருக்கு அருகில் உள்ள தேவராயனதுர்கத்தில் அமைந்துள்ள ஒரு இயற்கை ஊற்று ஆகும். பாறையின் மேற்பரப்பில் அமைந்துள்ள ஒரு சுனையிலிருந்து இந்த நீருற்று வெளியாகிறது. இராமர், சீதை, இலட்சுமணருடன் வனவாசத்தின் போது இங்கு தங்கியதாக செவிவழிக் கதைகள் உள்ளன. இராமர் தன் நெற்றியில் நாமம் பூச நீர் தேடினார் என்றும், தண்ணீர் கிடைக்காததால் பாறையில் அம்பு எய்ய, அந்த அம்பு பாறையை ஊடுருவி, அதனால் ஏற்பட்ட துளை வழியாக தண்ணீர் வெளியேறியது என்கின்றனர். இந்த சுனை கன்னடத்தில் நாமத சிலுமே என்று அழைக்கப்படுகிறது. அதாவது "நாமத்தின் ஊற்று". (நாம = நாமம் மற்றும் சிலுமே = ஊற்று) படத்தில் காட்டப்பட்டுள்ளபடி, இங்குள்ள சிறிய துளையிலிருந்து ஆண்டு முழுவதும் நீரூற்று வற்றாமல் உள்ளது. இந்த ஊற்று நீர் புனித நீராக ( தீர்த்தம் ) கருதப்படுகிறது. இது தோராயமாக &nbsp;தும்கூரிலிருந்து 14 ஆகும் கி.மீ. தொலைவிலும்,&nbsp;பெங்களூரில் இருந்து 80 கி.மீ. தொலைவிலும் உள்ளது.
# சூலாடு குத்துதல்

**சூலாடு குத்துதல்** என்பது நாட்டார் தெய்வங்களுக்கு செய்யப்படும் பலி சடங்குகளில் ஒன்றாகும். இதனை சூலாடு பலி அல்லது துவளக்குட்டி கொடுத்தல் என்று அழைக்கிறார்கள்.  

உக்கிரமான பெண் தெய்வங்களை சாந்தப்படுத்த இந்த சூலாடு குத்துதல் சடங்கு நடத்தப்படுகிறது. இந்த சடங்கின் போது ஆண்களே முன்நின்று செய்கின்றனர். பெண்களும் குழந்தைகளும் சூலாடு குத்தும் சடங்கில் பங்கு கொள்ளவோ பார்க்கவோ அனுமதிக்கப்படுவதில்லை.  

## சூலாடு
நிறைமாத சினையாக உள்ள பெண் ஆடுகளை சூலாடு என்கிறோம். சூலாட்டினை தெய்வத்தின் முன்பு நிறுத்துகின்றனர். ஆட்டின் சம்மதம் பெற்றவுடன் சினை ஆட்டின் வயிற்றை குத்திக்கிழித்து உள்ளே இருக்கும் குட்டியை எடுத்து பலி பீடத்தின் மீது வைக்கின்றார்கள். இரத்தப்போக்கால் ஆடும், போதிய அளவு வளராத குட்டியை தாயிடமிருந்து பிரித்ததால் ஆட்டுக்குட்டியும் இறந்துவிடுகின்றன.  

சூலாட்டினை குத்தி துவளக்குட்டியை இறைவனுக்கு தரும் இந்தச் சடங்கினை துவளக்குட்டி கொடுத்தல் என்கின்றனர்.  

## இவற்றையும் காண்க
பொன்னிறத்தாள் அம்மன்  

## ஆதாரங்கள்
# செலாயாங்


**செலாயாங்**, (மலாய்: *Selayang*; ஆங்கிலம்: *Selayang*; சீனம்: 士拉央); என்பது மலேசியா, சிலாங்கூர் மாநிலத்தில், கோம்பாக் மாவட்டத்தில், செலாயாங் நகராட்சியின் (*Selayang Municipal Council*) நிர்வாகத் தலைமையகத்தைக் கொண்ட நகரம்; மலேசிய வரலாற்றில் நன்கு அறியப்பட்ட நகரமும் ஆகும். இந்த நகரத்தின் ஒரு சிறிய பகுதி கோலாலம்பூர் மாநகராட்சியின் நிர்வாகத்தின் கீழ் வருகிறது.  

1950-ஆம் ஆண்டுகளில், மலேசியாவில் தமிழர்கள் கணிசமான அளவிற்கு வாழ்ந்த இடங்களில் செலாயாங் நகரமும் ஒன்றாகும். மலேசிய இந்தியர் சமூகத்தைச் சேர்ந்த கல்விமான்கள்; சமூக ஆர்வலர்கள்; எழுத்தாளர்கள்; ஆசிரியர்கள் பலரை உருவாக்கிய பெருமை இந்த செலாயாங் நகரத்திற்கு உண்டு.  

இந்த நகர்ப் பகுதியில் சீனர்கள் அதிகமாக வாழ்ந்தாலும் தமிழர்களின் மக்கள் தொகையும் குறிப்பிட்டுச் சொல்லும் அளவிற்கு உள்ளது.  

## வரலாறு

1900-ஆம் ஆண்டுகளில், இங்கு நிறைய ஈயச் சுரங்கங்கள் இருந்தன. செலாயாங் நகர்ப் பகுதிக்கு அருகாமையில் இருக்கும் பத்துமலை பகுதியில் ரப்பர் தோட்டங்கள்; மிளகுத் தோட்டங்கள், காபி தோட்டங்கள் அறிமுகப் படுத்தப்பட்டன.  

அதன் பின்னர், 1970-களில், செலாயாங் நகர்ப் பகுதியில், தனியார் நிறுவனங்கள் அடுக்குமாடி குடியிருப்பு வசதித் திட்டங்களைத் தோற்றுவித்தன.  

## பொது

வடகிழக்கில் சிலாங்கூர் மாநிலத்தின் நுழைவாயிலாக இருக்கும் கோம்பாக் மாவட்டத்தில் செலாயாங் நகராட்சி கழகம் (*Majlis Perbandaran Selayang*) (**MPS**) அமைந்துள்ளது. கீழ்க்காணும் நகராட்சிகள் எல்லைகளாக உள்ளன.  

கெப்போங்-செலாயாங் நெடுஞ்சாலை (*Kepong–Selayang Highway*) வழியாக கெப்போங் (*Kepong*) நகரைக் கடந்து டாமன்சாரா (*Damansara*) நகருக்குச் செல்வதற்கு செலாயாங் ஒரு சந்திப்பு முனையாகவும் அமைகிறது. கிழக்கில் செலாயாங் மற்றும் கோம்பாக் (*Gombak*) நகரை பத்துமலை சாலை (*Jalan Batu Caves*) இணைக்கிறது. ஆண்டுதோறும் தைப்பூச கொண்டாட்டத்தின் போது இந்தச் சாலை மூடப்படும்.
# செலாயாங் நகராட்சி


<mapframe latitude="3.2535" longitude="101.6542" zoom="11">{  
"type": "FeatureCollection",  
"features": []  
}</mapframe>  
**செலாயாங் நகராட்சி** (மலாய்: *Majlis Perbandaran Selayang*; ஆங்கிலம்: *Selayang Municipal Council*); (சுருக்கம்: **MPS**) என்பது மலேசியா, சிலாங்கூர், கோம்பாக் மாவட்டம்; மற்றும் அதைச் சுற்றியுள்ள இடங்களை நிர்வகிக்கும் நகராட்சி ஆகும். இந்த நகராட்சி மலேசியாவின் சிலாங்கூர் மாநில அரசாங்கத்தின் கீழ் இயங்குகிறது.  

செலாயாங் நகராட்சியின் தலைமையகம், பண்டார் பாரு செலாயாங்கில் (*Bandar Baru Selayang*) உள்ளது. 1 சனவரி 1977 முதல் கோம்பாக் மாவட்ட மன்றம் (*Majlis Daerah Gombak*) என அழைக்கப்பட்ட இந்த நகராட்சிக்கு 1 சனவரி 1997-இல் நகராட்சி தகுதி வழங்கப்பட்டது.  

## பொது
### பொறுப்புகள்

- பொதுச் சுகாதாரம் (*Public Health*)
- கழிவு மேலாண்மை (*Waste Removal*)
- நகர மேலாண்மை (*Town Management*)
- நகரத் திட்டமிடல் (*Town Planning*)
- சுற்றுச்சூழல் பாதுகாப்பு (*Environmental Protection*)
- கட்டடக் கட்டுப்பாடு (*Building Control*)
- சமூகப் பொருளாதார மேம்பாடு (*Social Economic Development*);
- நகர்ப்புற உள்கட்டமைப்பின் பொது பராமரிப்பு (*General Maintenance of Urban Infrastructure*)

## கோம்பாக் மாவட்டம்

கோம்பாக் மாவட்டம் (*Daerah Gombak*) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு தென்கிழக்கில் மலேசியத் தலைநகரம் கோலாலம்பூர் அமைந்து உள்ளது. கிழக்கில் கெந்திங் மலை உள்ளது.  

கோம்பாக் மாவட்டம் கிள்ளான் பள்ளத்தாக்கில் (*Klang Valley*) அமைந்து உள்ளது. தவிர, பெரும் கோலாலம்பூர்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் தான் அமைந்து உள்ளன.  

### கூட்டரசு பிரதேசம்

கோம்பாக் மாவட்டத்தில் அமைந்துள்ள பிற பகுதிகள்: பத்து ஆராங்; குவாங்; ரவாங்; குண்டாங்; கோம்பாக்; செலாயாங்; கெப்போங்; மற்றும் உலு கிள்ளான்.  

1974 பிப்ரவரி 1-ஆம் தேதி கோலாலம்பூர் ஒரு கூட்டரசு பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது.  

1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகராக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றம் செய்யப்பட்டது.
# தலையில் தேங்காய் உடைத்தல்

**தலையில் தேங்காய் உடைத்தல்** என்பது பக்தர்கள் நேர்த்திக்கடனுக்காக தலையில் தேங்காய் உடைத்துக் கொள்வதாகும். தமிழ்நாட்டின் பல்வேறு கோயில்களில் இந்த நேர்த்திக்கடன் நடத்தப்படுகிறது.  

## தேங்காய் உடைத்தல்
பல கோயில்களில் பூசாரி அருள்வந்து பக்தர்களின் தலையில் தேங்காய் உடைப்பார். பூசாரி இல்லாத கோயில்களில் பக்தர்களே தங்கள் தலையில் தாங்களே தேங்காய் உடைத்தும் நேர்த்திக்கடன் செலுத்துகின்றனர்.  

திருவிழா காலங்களில் மட்டுமே தேங்காய் உடைத்தல் நேர்த்திக்கடன் நிறைவேற்றப்படுகிறது. கோவில் முன்பு வேண்டுதல் நிறைவேறிய பக்தர்கள் நேர்த்திக்கடன் செலுத்துவதற்காக ஈர உடையுடன் வரிசையில் அமர்ந்திருக்கின்றனர். கோவில் பூசாரி ஆணி செருப்பை அணிந்துகொண்டு அருள் வந்து ஆடிக்கொண்டே பக்தர்களின் தலையில் தேங்காய் உடைக்கிறார்.  

## புகழ்பெற்ற கோயில்கள்
தலையில் தேங்காய் உடைத்தல் நேர்த்திக்கடன் பல்வேறு கோயில்களில் நடைபெற்றாலும் சில கோயில்களில் அதிகபடியான கவனம் பெற்று புகழ்பெற்றுள்ளன. அவ்வகையில் மகாதானபுரம் கோயிலும் ஒன்றாகும்.  

- கரூர் மாவட்டம், கிருஷ்ணராயபுரம் வட்டம், மேட்டு மகாதானபுரத்தில், மகாலட்சுமி அம்மன் கோயிலில் ஆடி பதினெட்டு அன்று கோயில் திருவிழா நடைபெறுவது வழக்கமாகும். இந்தக் கோயிலில் பக்தர்களின் தலையில் தேங்காய் உடைத்து நேர்த்திக்கடன் செலுத்துவது புகழ்பெற்றதாக இருக்கிறது.
- கிருஷ்ணகிரி மாவட்டம் தேன்கனிக்கோட்டை அருகே உள்ள பிக்கனப்பள்ளி கிராமத்தில் உள்ள சிக்கம்மா சிவலிங்கேஸ்வரி தேவி, தொட்டம்மா ஜெகதீஸ்வரி தேவி கோவிலில் திருவிழாவின் போது பக்தர்கள் தலையில் தேங்காய் உடைத்தல் சடங்கு நடைபெறுகிறது.
- திண்டுக்கல் மாவட்டம் ஒட்டன்சத்திரம் அருகே வலையபட்டி மகாலட்சுமி அம்மன் கோவிலில் மகாசிவராத்திரி உற்சவத்தை முன்னிட்டு பக்தர்கள் தலையில் தேங்காய் உடைத்து நேர்த்திக்கடன் செய்கின்றனர்.
- வேலூர் மாவட்டம் குடியாத்தம் அடுத்த சைனகுண்டா கிராமத்தில் பழங்குடியின மக்கள் கவுரி அம்மனுக்கு கோயிலில் தலையில் தேங்காய் உடைத்து நேர்த்திக்கடன் செலுத்துவது வழக்கமாக கொண்டுள்ளனர்.

## எதிர்ப்பு

## வழக்கு
மகாலட்சுமி மும்முடியார் குல நல சங்கம் சார்பில் சென்னை உயர் நீதிமன்ற மதுரைக் கிளையில் மேட்டு மகாதானபுரத்தில், மகாலட்சுமி அம்மன் கோயிலில் நடைபெறும் தலையில் தேங்காய் உடைத்து நேர்த்திக்கடன் செலுத்தும் நிகழ்ச்சியை தடை செய்ய வேண்டி வழக்கு தொடுக்கப்பட்டது.  

"கடவுள் வழிபாட்டில், பூஜைக் காரியங்களில் இந்த நீதிமன்றம் எந்தக் கொள்கையையும் பரப்பவில்லை. தலையில் தேங்காய் உடைக்க வேண்டும் என்று நிர்ப்பந்திப்பதாக பக்தர்கள் தரப்பில் எந்த புகாரும் வரவில்லை.எனவே பாரம்பரியமாகப் பின்பற்றப்படும் வழிபாட்டு முறையை நிறுத்தும்படி உத்தரவிடுவது தேவையற்றது; நியாயமற்றது; மத சுதந்திரத்தில் தேவையின்றி குறுக்கிடுவது போலாகி விடும். மனு தள்ளுபடி செய்யப்படுகிறது" என்று நீதிபதியால் தீர்ப்பு வழங்கப்பட்டுள்ளது.
# பறக்கும் சேக்கப்



**பறக்கும் யாக்குப்** (, *பிலீகண்ட யாக்குப்* *Flying Jacob*) என்பது ஒரு சுவீடிய நாட்டுக் கலனுணவு (கேசரோல்). இது கோழி இறைச்சி, பாலாடை, மிளகாய் வெஞ்சனம், வாழைப்பழங்கள், வறுத்த நிலக்கடலை மற்றும் பன்றி இறைச்சி ஆகியவற்றைக் கொண்டு செய்யப்படுகின்றது. இந்த உணவு அடுப்பில் சுடப்பட்டு பொதுவாக அரிசி மற்றும் பச்சடி உடன் பரிமாறப்படுகிறது.  

இந்த உணவு விமான சரக்குத் துறையில் பணியாற்றிய ஊவ யாக்குப்சன் என்பவரால் கண்டுபிடிக்கப்பட்டது, அவருடைய பெயராலேயே வழங்கப்பட்டுவருகிறது. 1976 ஆம் ஆண்டில் சுவீடன் நாட்டின் தலைநகரமான சுடாக்கோமின் சுற்றுப்புறத்தில் ஒரு சமுதாயக் கலந்துணவு நிகழ்வுக்கான முதன்மை உணவைத் தயாரிக்குமாறு வேண்டப்பட்டார். அப்போது அவரிடமிருந்த பொருட்களான வறுத்த நிலக்கடலை. வாழைப்பழங்கள், பாலாடை, குளிர்சாதனப் பெட்டியில் எஞ்சியிருந்த பன்றி இறைச்சி, கோழி இறைச்சி போன்றவற்றுடன், இறக்குமதி செய்யப்பட்ட கெய்ன்சு மிளகாய் வெஞ்சனத்தையும் சேர்த்து ஒரு கலனணுவாகச் சமைத்து அதை விருந்தில் பரிமாறினார். அந்த உணவு விருந்தில் பெரும் வரவேற்பைப் பெற்றது.  

அவரது அண்டை வீட்டாரான ஆந்தர்சு தூன்பெரி, *ஆல்ட் ஒம் மாட்* (உணவைப் பற்றி எல்லாம்) என்ற இதழில் பணிபுரிந்தார். அவர் இவ்வுணவின் செய்முறையை முதன்முதலில் 1976 இல் சுவீடியச் சமையல் இதழில் வெளியிட்டார்.